Šiaulių gidas

Koncertas „Lotynų Amerikos ritmai“
2018-06-20 12:00 (Europe/Moscow) | Prie Šiaulių Turizmo informacijos centro
Birželio 20 d. (trečiadienį) 12 val. prie Šiaulių turizmo ir informacijos centro koncertas „Lotynų Amerikos ritmai“.
Dalyvauja: Šiaulių pučiamųjų orkestras, Kristina Valčiukienė (sopranas), Pijus Kondrotas (baritonas), kanklių trio „Aušrinė“. Meno vadovas ir dirigentas Sigitas Vaičiulionis, dirigentas Gediminas Brūzga.

Popietė Lietuvos dirvožemių tyrinėtojai ir saugotojai Irenai Eitminavičiūtei atminti
2018-06-13 14:00 (Europe/Moscow) | P. Višinskio viešoji biblioteka
Birželio 13 d., trečiadienį, 14.00 val. Šiaulių apskrities Povilo Višinskio viešosios bibliotekos Mažojoje salėje vyks atminimo popietė, skirta iš Šiaulių kilusiai garsiai Lietuvos zoologei, akademikei, profesorei Irenai Eitminavičiūtei atminti.
Šiauliečių klubo Vilniuje vadovas Viktoras Jurgelevičius ​I. Eitminavičiūtę prisimins kaip Šiaulių gimnazijos auklėtinę, o Ekologijos instituto Dirvožemio ekologijos laboratorijos vyr. mokslinė bendradarbė dr. Zinaida Bagdanavičienė apie I. Eitminavičiūtę kalbės kaip apie mokslininkę, ekologę, pedobiologę, Lietuvos dirvožemio tyrinėtoją ir saugotoją. Prisiminimais apie mokslininkę pasidalys Lietuvos mokslų akademijos Biologijos, medicinos ir geomokslų skyriaus pirmininkas akademikas Vaidutis Kučinskas, taip pat kiti kolegos, draugai.
13 val. bus atidengta atminimo lenta prie namo (Stasio Lukauskio g. 10, Šiauliai), kuriame gyveno akademikė I. Eitminavičiūtė.
Maloniai kviečiame dalyvauti! Renginys nemokamas.
Organizatoriai: Šiauliečių klubo Vilniuje valdyba, Lietuvos mokslų akademijos Biologijos, medicinos ir geomokslų skyrius ir Gamtos tyrimų centras.
Partnerė – Šiaulių apskrities Povilo Višinskio viešoji biblioteka

Pauliuščenkos inf.

Koncertas „Nuo svingo iki roko“
2018-06-13 12:00 (Europe/Moscow) | Prie Šiaulių Turizmo informacijos centro
Birželio 13 d. (trečiadienį) 12 val. prie Šiaulių turizmo ir informacijos centro koncertas „Nuo svingo iki roko“.
Dalyvauja: Šiaulių pučiamųjų orkestras, Kristina Valčiukienė (sopranas), Pijus Kondrotas (baritonas), Ignas Vaišnoras (trimitas), Gediminas Brūzga (saksofonas). Meno vadovas ir dirigentas Sigitas Vaičiulionis, dirigentas Gediminas Brūzga.

Koncertas „Vakaro muzika“
2018-06-11 17:30 (Europe/Moscow) | Koncertų salė „Saulė”
Birželio 11 d. (pirmadienį) 17.30 val. koncertų salės „Saulė“ vitražų salėje koncertas „Vakaro muzika“.
Dalyvauja: kamerinis ansamblis „ARS VIVO“, Liepa Jurgutavičiūtė. Meno vadovas ir dirigentas Sigitas Vaičiulionis.

Grupės "Vairas" koncertas
2018-06-08 20:00 (Europe/Helsinki) | „Juonė pastuogė”
Lietuvaičiams jau daug metų puikiai žinoma grupė, kuri savo originaliomis dainomis ir atlikimo nuotaika užkrečia visus klausytojus. Vakarėlyje skambės autorinės dainos, lietuviški ir pasaulio muzikos šlageriai.

Spektaklis "Žaidimo pabaiga"
2018-06-08 18:30 (Europe/Helsinki) | Šiaulių dramos teatras
Samuelis Beketas
Vienos dalies absurdo drama
Režisierius – Paulius Ignatavičius
Scenografė – Inga Aleknavičiūtė
Kostiumų dailininkė – Neli Ivančik
Muziką parinko – Paulius Ignatavičius
Šviesų dailininkas – Julius Kuršys
Iš prancūzų kalbos vertė Raimonda Murmokaitė
VAIDINA:
Hamas – Sigitas Jakubauskas
Klovas – Dalius Jančiauskas
Negas – Juozas Bindokas
Nelė – Vilija Paleckaitė
Berniukas – Povilas Miklaševičius (teatro bendradarbis)
Samuelis Beketas (1906-1989) – airių kilmės dramaturgas, rašęs anglų ir prancūzų kalbomis. Itin griežtas auklėjimas vaikystėje, polinkis į vienatvę, depresiją ir alkoholį, karas suformavo užsispyrusią asmenybę, nepripažįstančią jokių kompromisų. Jis ne tik gyveno, bet rašė taip, kaip norėjo jis pats, o ne kaip būtų norėję kiti. Jo dramų kūrybinis išskirtinumas – sąmonės srauto forma. Ne viena pjesė pripažinta absurdo dramaturgijos šedevru, o 1969 m. Samueliui Beketui skirta Nobelio literatūros premija.
Vienos dalies absurdo drama „Žaidimo pabaiga“ (pagal Samuelio Beketo pjesę „Baigmė“) išryškina artimo meilės, žmogaus absurdiškos egzistencijos ir nemokėjimo bendrauti motyvus.
Spektaklio siužeto – to, ką mes suvokiame kaip įvykių seką, – lyg ir nėra. Veiksmas vyksta nusigyvenusių ponų, o gal net mūsų pačių minčių absurdo labirintuose… Veikėjų charakteriai – emocionaliai stiprūs, tačiau, beklaidžiodami absurdo labirintais, atrodo, praradę žmogiškumą. O pagrindinis veiksmas – laukimas, kad įvyks kažkas viltingo, tebūnie tai ir išlaisvinanti pabaiga, atsimuša lyg į sieną: nieko svarbaus nėra ir negali būti, o žmogus – tik absurdiškos situacijos įkaitas egzistencijoje, kai jis atsiduoda į likimo rankas lyg žaislas.
Antras svarbus akcentas – pono ir tarno, tėvo ir sūnaus santykiai. Sukriošusį, ligotą ir piktą, bet bandantį išbūti besikartojančiame laike poną Hamą (aktorius Sigitas Jakubauskas) slaugo tarnas Klovas (aktorius Dalius Jančiauskas). Šis, iš vienos pusės, myli tėvą, rūpinasi ir negali palikti, iš kitos – jie vienas kitam iki skausmo įgrisę. Tą skausmingą ryšį sustiprina iš atminties išnyrantys pono tėvai: Negas (aktorius Juozas Bindokas) ir Nelė (aktorė Vilija Paleckaitė). Tai lyg tam tikras meilės išbandymas: S. Beketas kelia klausimą, kaip išlikti žmogumi besikartojančioje rutinoje. Tai gan asmeniški autoriaus išgyvenimai, nes jis šią pjesę rašė tuo metu, kai slaugė nuo vėžio mirštantį brolį. Baisiausia – ne mirtis, o jos laukimas, kai ta pabaiga vis neateina ir žaidimas tęsiasi. Pasak spektaklio režisieriaus Paulius Ignatavičiaus, norisi įnešti šiek tiek šviesos į šią absurdišką situaciją, kai pasmerktas žmogus ieško, kaip išbūti tą laukimą, kaip jį išgyventi „žaidžiant gyvenimą“.
Tęsiam žaidimą?.. Senasis žaidimas seniai pralaimėtas, žaidi ir pralaimi ir baigi pralaimėjimu… Pažiūrėkim… O taip! (ištrauka iš „Baigmės“)
Pjesės autorius Samuelis Beketas yra pats labai griežtai sustatęs scenografiją: uždara erdvė, kurioje veikėjai egzistuoja izoliuoti nuo viso pasaulio, pro langus beviltiškai stengdamiesi įžvelgti gyvybę. Deja, aplink nieko nėra. Tokios apokaliptinės pjesės, kai, rodos, aplink viskas išmirę, scenografiją kurianti dailininkė Inga Aleknavičiūtė bando „atverti Beketo langus“, tuo parodant, kad jokios katastrofos nėra, ir iškeliant paties individo tragediją – viskas priklauso tik nuo veikėjų požiūrio į pačius save, kitus žmones, aplinką ir pasaulį.

Paroda „Refrenas dviems“
2018-06-08 18:00 (Europe/Moscow) | „Laiptų galerija”
Birželio 8 d. 18 val. „Laiptų galerijoje“ atidaroma Gitanos Kaltanienės grafikos ir Irenos Šliuželienės keramikos darbų paroda „Refrenas dviems“. Tai ketvirtoji bendra šiauliečių menininkių paroda.
„Kai kurie mūsų stebėjimo objektai sukelia didingumo įspūdį tuo, kad tiek dėl
jų erdvinio dydžio, tiek ir dėl jų gilios senovės, t.y. laiko trukmės, šalia, jų mes jaučiamės be galo menki, o vis dėl to pasineriame į jų vaizdo teikiamą palaimą.“ (A. Schopenhauer)
Stabtelėjus prie Irenos Šliuželienės darbų kyla laiko trukmės ir priešpriešų sugretinimo jausmas. Atrodo, kad moliu ši kūrėja prakalbina gamtą, paliečia visiškai natūralią, tikrą medžiagą ir suteikia jai progą prabilti. Beribis džiaugsmas ir labai stipri kančia gali pasireikšti tame pačiame asmenyje ar kūrinyje. Irenos kūriniuose galima pastebėti labai stiprų gamtos alsavimą ir itin gerai pažįstamą materiją tame pačiame objekte. Ar suprantate, kiek reikia vidinės jėgos sugretinti pažįstamo objekto jėgą su gyvybe degančia gamta? Tai momentas, kai priešybės tampa vieniu, tai momentas, kai vienis tampa nauja forma.
Kūrėjos darbuose itin dažnas gamtos motyvas. Jis, žinoma, yra svarbus ne tik dėl to, jog lietuviui kūrėjui, tai yra itin artima, bet ir tuo, jog, kaip pati Irena sako: „Atrodo galėtum glostyti akimis, tyrinėti šviesoje, tamsoje, vėjyje ir šaltyje…“. Gamta kūriniuose – motina gamta ir jos lobynai. Stebint kūrėjos darbus ima atrodyti, jog kūrėja stebėdama aplinką, būtį ir buitį pajėgė mums sustabdyti laiką ir parodyti motinos gamtos teikiamas dovanas, parodyti jos turtą. Irena glostydama akimis gyvenimą, moliu sustabdė tėkmę ir taip sukūrė galimybę žiūrovui tapti ne tik stebėtoju, bet ir liudininku mūsų aplinkos subtilumo.
Irenos Šliuželienės kūrinius galime palyginti su laiku, kuris yra amžinai
besisukantis ratas, nuolat besileidžiantis, nuolat kylantis motyvas bei nedalomas taškas. Visa tai tampa kertiniais taškais judėjimo, vystymosi bei skatina naujų gamtos dovanų atradimą ir jų fiksavimą moliu.

Menotyrininkė Vaida Adomaitienė

Grupės "Reviu" koncertas
2018-06-07 19:30 (Europe/Helsinki) | „Juonė pastuogė”
Grupės lyderis Virginijus Barzinskas profesionalus muzikantas, grojantis klavišais, akordeonu ir fleita. Grupės repertuare populiarios lietuviškos ir pasaulio muzikos dainos.

Susitikimas su piratais
2018-06-03 13:00 (Europe/Moscow)
Birželio 3 d. 13 val. Susitikimas su piratais prekybos centre „Tilžė“.
Kviečiam tėvelius su vaikais linksmai praleisti popietę

„Domino“ premjera „Žaidimas nebaigtas“
2018-05-31 18:00 (Europe/Moscow) | Koncertų salė „Saulė”
Profesionalaus komedijos teatro „Domino“ premjera „Žaidimas nebaigtas“ gegužės 31 dieną, 18 valandą, pradžiugins Šiaulių gyventojus ir svečius.
Bilietai čia.
Kosto Smorigino režisuota romantinė komedija „Žaidimas nebaigtas“ – tai istorija apie meilę, kurios du žmonės laukė labai ilgai, į kurią puolė stačia galva, pamiršę, jog santykiai – tai sunkus, daug kantrybės, pastangų bei abipusės pagarbos reikalaujantis darbas. O gal šie santykiai – tai tiesiog nebaigtas žaidimas, gudriai sudėliota strategija, idealiai paruoštas klastingas planas?
Trijų studijų bičiulių bei jų gražuolės draugės gyvenime – didžiuliai pokyčiai. Fabrisas, inteligentiškas nuobodyla, laukia šeimos pagausėjimo, moterų numylėtinis Paskalis – paaukštintas pareigose ir besidžiaugiantis naujos simpatijos draugija, o amžinas nevykėlis Žiulis ruošiasi vestuvėms su savo gyvenimo meile Margo. Visiška idilė… Tačiau taip pasirodyti gali tik iš pirmo žvilgsnio. Ar vestuvių rytą Margo išdrįs atskleisti didžiausią savo gyvenimo paslaptį? Tai, kas paaiškės, gali iš esmės pakeisti visų herojų likimus ir galbūt net sugriauti suplanuotas vestuves.
Subtilų humorą, lengvabūdiškus pokalbius apie amžinąsias vertybes, pretenzingus charakterius ir ore sklandantį meilės jausmą žiūrovams dovanoja profesionalūs aktoriai – Edita Užaitė, Nerijus Gadliauskas, Evaldas Jaras, Gabija Jaraminaitė, Vaidotas Martinaitis, Sakalas Uždavinys, Julius Žalakevičius ir Aleksas Kazanavičius.
Romantinė komedija „Žaidimas nebaigtas“ – tai kultinė prancūzų dramaturgo Philippe Lellouche pjesė, kuri yra „Domino“ teatro spektaklio „Diena be melo“ tęsinys. Susitikime gegužės 31 dieną koncertų salėje „Saulė“!

Grupės TEQUILA koncertas
2018-05-26 20:00 (Europe/Moscow) | „Juonė pastuogė”
Grupės repertuarą sudaro koveriai, žymūs populiarių grupių šlageriai, taip pat grupės TEQUILA sukurti autoriniai kūriniai, tokie kaip: Su tavim, Atostogos, Labanakt, mano meile, Paukštis margas, Nakties lietus Londone, Stiliaga, Medžiai, Geltonas ruduo, Fiestos, Naktis, kuri niekad nesibaigia, Jau Kalėdos, Žemaitėjė mona brongi, Monologas.
Daugiau apie grupę tinklapyje http://www.tequilaband.com/news.htm
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Vakaras su grupe 16 HZ
2018-05-25 20:30 (Europe/Moscow) | „Juonė pastuogė”
Ypatingas vakaras su legendine pop grupe 16 HZ. Kaina – 6-8 €
Puiki vieta švęsti gimtadienį, vardadienį ar kitas šventes su draugais, kaimynais ar bendradarbiais.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė
po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Staliukų rezervacija tel.: 841 524926, 8656 43363. Daugiau apie kitus renginius www.jonis.lt

Nemokamas populiarios muzikos vakaras. Groja atlikėjas VALERIJUS
2018-05-24 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros atlikėjas VALERIJUS.

Diskusija "Šimtmečio asmenybės. Antanas Smetona"
2018-05-21 17:00 (Europe/Moscow) | P. Višinskio viešoji biblioteka
JAV prezidento Ronald Reagan vardo klubas, vienijantis laisvę ir diskusijas mylinčius žmones, gegužės 21 d., pirmadienį, 17 val. kviečia šiauliečius į susitikimą Šiaulių apskrities Povilo Višinskio viešojoje bibliotekoje. Renginio tema – „Šimtmečio asmenybės. Antanas Smetona“.
Antanas Smetona – nepriklausomos Lietuvos kūrėjas, pirmasis mūsų valstybės prezidentas, publicistas, teisininkas, vis dar prieštaringai vertinama politinė figūra. Susitikimo metu teisininkas, parlamentaras dr. Stasys Šedbaras dalinsis įžvalgomis apie Antano Smetonos asmenybę ir jam atitekusį nelengvą istorijos laikmetį.Istorinės LR Prezidentūros Kaune istorikė dr. Ingrida Jakubavičienė, ilgus metus profesionaliai tyrinėjusi pirmojo Lietuvos prezidento gyvenimo ir veiklos faktus, pristatys savo knygas „Duetas: Antanas ir Sofija Smetonos“, „Seserys. Sofija Smetonienė ir Jadvyga Tūbelienė“.
Renginį moderuoja rašytoja Loreta Jastramskienė.
Renginys nemokamas

Nemokama popietė visai šeimai
2018-05-20 13:00 (Europe/Moscow) | „Juonė pastuogė”
Vaikų vasaros kiemelio atidarymas.
Programoje: vaikų dainavimo studija „SVIRPLYS” mažieji dainininkai. Mažųjų modeliukų mokykla BACIO – vasaros kolekcijų pristatymas. MAŽIEJI PRINCAI – linksmieji animaciniai personažai su kuriais galėsite ne tik linksmai leisti laiką, bet ir nusifotografuoti!

Lietuvos šimtmečiui paminėti vakarėlis su lietuviškiausiu ansambliu JONIS ir tautinių šokių kolektyvu ŠĖVULIS
2018-05-19 20:00 (Europe/Moscow) | „Juonė pastuogė”
Puiki vieta švęsti gimtadienį, vardadienį ar kitas šventes su draugais, kaimynais ar bendradarbiais.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Staliukų rezervacija tel.: 841 524926, 8656 43363. Daugiau apie kitus renginius www.jonis.lt

Europos muziejų naktis
2018-05-19 19:00 - 23:30 (Europe/Moscow)
Kai dienos ilgos, o vakarai šilti, jau tapo tradicija visoje Europoje rengti Muziejų naktis. Šių metų tema „Modernėjanti Lietuva”. Šiauliuose renginiai vyks gegužės 19 d. 19–24 val.
Programa
CHAIMO FRENKELIO VILA (VILNIAUS G. 74)
19, 21 val. Ekskursijos parodoje „Sveika, Nepriklausomoji! Tautiškumo ir modernumo ženklai tarpukario Lietuvoje“
19–24 val. Edukacija Chaimo Frenkelio odos dirbtuvėlėse
20, 22 val. Ekskursijos „Moters stilius ir gyvenimo būdas tarpukariu“

CHAIMO FRENKELIO VILOS PARKAS
Nuo 19 val. Šiaulių „Senų ratų“ klubo automobilių paroda
Koncertuoja:
19.20 val. Dominykas Jokubauskas
19.40 val. Grupė „The Phonic Strings“
20 val. Grupė „Kieno Miške Kankorėžiai“
21 val. Grupė „Mono“
21.30 val. Šiaulių universiteto gimnazijos jaunieji bardai (Gabrielė Šimaitytė, Gabrielė Nosamaitė, Klaidas Lelys, Guoda Jemeljanovaitė (vad. Rasa ir Kęstutis Stoškai)
22.20 val. Filmo „Emilija iš Laisvės alėjos“ (2017) seansas, 122 min. Režisierius Donatas Ulvydas.
19–24 val. Veikia lauko kavinė

FOTOGRAFIJOS MUZIEJUS (VILNIAUS G. 140)
19–1 val. Interaktyvios edukacinės užduotys parodoje „Tapatybės formatai. Tradicija ir modernumas tarpukario Lietuvos fotografijoje“
19–1 val. Fotografijos muziejaus Kampo studijoje, skambant vinilo muzikos garsams, vyks žaismingos fotosesijos

FOTOGRAFIJOS MUZIEJAUS TERASA
Koncertuoja:
19 val. Rūta Budreckaitė ir Titas Juška
20 val. Darius Dunauskas
21 val. Gabija Petrauskaitė
22 val. Grupė „Kalnų ereliai“
23 val. Gintarė Juknaitė
24 val. Grupė „The lost keys“

ŽALIŪKIŲ MALŪNININKO SODYBA (ARCHITEKTŲ G. 73)
19–24 val. Piemenėlių pramogos prie laužo, (piemenų duonos ir bulvių kepimas), ieties mėtymas, įvairūs žaidimai žolelių arbata, Žaliūkių duonelė
21–22 val. Gegužinė su Zarasų r. Antazavės kultūros namų jaunimo folkloro ansambliu „Ramtatūris“ (vad. Dalia Paliūnienė)
23–1 val. Dangaus šviesulių stebėjimas su Šiaulių jaunųjų technikų centro astrofizikos būrelio (vad. Vacys Jankus)
24 val. Vidurnakčio ekskursija su malūnininku Žaliūkių vėjo malūne

DVIRAČIŲ MUZIEJUS (VILNIAUS G. 139)
19–24 val. Dviratukų lankstymas iš vielučių (I aukšte), akcija „Mano įspaudas“ (piešimas su dviračių protektoriais)

RADIJO IR TELEVIZIJOS MUZIEJUS (VILNIAUS G. 174)
19–24 val. Garso atkūrimo prietaisų originalių įrašų transliacija: muzikinė dėžutė „Polifon“, brolių Isserlinų XX a. 2 deš. pagamintas gramofonas, Leningrado gamybos gramofonas, VEF radiola, ritinis magnetofonas, kasetinis magnetofonas, kompaktinių diskų grotuvas

JULIAUS JANONIO GIMNAZIJOS ISTORIJOS JONO KRIVICKO MUZIEJUS (TILŽĖS G. 137)
19–23 val. Edukacinė programa „Moderniosios Lietuvos kūrėjų ženklai Šiaulių gimnazijoje“ (parodos „Šiaulių gimnazijos auklėtiniai – Vasario 16-osios Lietuvos Nepriklausomybės Akto signatarai“ lankymas, ekskursijos muziejuje ir po senąją gimnaziją)

ŠIAULIŲ UNIVERSITETO STASIO GLIAUDŽIO GAMTOS MUZIEJUS (P. VIŠINSKIO G. 25-407)
18–20 val. Pažintis su gyvosios gamtos eksponatais: įvairiomis paukščių, žinduolių, varliagyvių, žuvų, roplių, jūrų žvaigždžių ir kt. rūšimis

SPORTO MUZIEJUS (J. JABLONSKIO G. 16)
19–24 val. „Sportas visiems“ edukacinė veikla
20 val. Istorija atgis kartu su žymiais sportininkais olimpiečiais ir Lietuvos vardą garsinančiais šiauliečiais (Remalda Kergyte, Santa Pakenyte, Egle Balčiūnaite, Rasa Drazdauskaite, Vilma Rimšaite, Pauliumi Viktoravičiumi, Antanu Sireika, Midaugu Žukausku ir kt.)
22 val. Naktinė zumba

ŠIAULIŲ APYGARDOS TEISMO TEISMŲ ISTORIJOS MUZIEJUS (DVARO G. 83)
19–24 val. Ekskursijos muziejuje ir vienintelėje Lietuvoje vardinėje Pelikso Bugailiškio teismo salėje, supažindinančios su Lietuvos ir Šiaulių teismų istorija. Ekskursijų pradžia 19, 20, 21, 22 ir 23 val. Vienu metu bus įleidžiamas ribotas lankytojų skaičius

ŠIAULIŲ KINO MUZIEJUS (AUŠROS AL. 15)
19–24 val. Kino retrospektyva „Šiauliai anuomet ir dabar“

ŠIAULIŲ GELEŽINKELIŲ MUZIEJUS (DUBIJOS G. 26)
19–24 val. Geležinkelių istoriją ir dabartį atspindintys eksponatai. Lauko ekspozicijoje – išskirtinė traukinių, lokomotyvų ir geležinkelio mašinų paroda. Šalia stovintys geležinkelininkai plačiau papasakos apie eksponatus, kai kurių iš jų bus galima apžiūrėti vidų. Žaidimai ir pramogos vaikams

ŠIAULIŲ UNIVERSITETO GYNYBOS IR KARYBOS EDUKACIJOS CENTRAS (P. VIŠINSKIO G. 38)
19–22 val. Pažintis su Lietuvos karybos ir gynybos raida, XX a. partizaniniais karais, kariuomenės uniformomis. Ekskursijos vyks kas pusvalandį. Vienu metu bus įleidžiamas ribotas lankytojų skaičius

VANDENTVARKOS MUZIEJUS (VYTAUTO G. 103)
19–24 val. Viename iš aukščiausių Šiaulių miesto pastatų – Šiaulių vandentiekio bokšte – įsikūrusio muziejaus lankymas: UAB „Šiaulių vandenys“ istorija, miesto vandentiekio ir nuotakyno sistemos raidos etapai, ūkio plėtojimas ir modernizavimas, bendrovės kolektyvo tradicijos

Specialūs „Busturo“ autobusai kursuos „Muziejų nakties“ maršrutais, jungiančiais visus muziejus, nuo 19 iki 1 val.
Maršrutiniai miesto autobusai 1, 12, 18, 21, 24 kursuos iki 1 val.

Organizatorius – Šiaulių „Aušros“ muziejus
Draugai:
Chaimo Frenkelio vilos restoranas
Gatvės muzikos diena
Šiaulių jaunųjų technikų centras
Šiaulių miesto savivaldybė
UAB „Busturas“
UAB „Garsas LT“
Šiaulių turizmo informacijos centras

Gatvės muzikos diena
2018-05-19 10:00 - 17:00 (Europe/Moscow)
Nuo pat ryto iki vakaro Šiauliuose (kaip ir kituose Lietuvos miestuose) gatvėse skambės muzika.
Dalyvių žemėlapis ir konkretus laikas čia – http://gmd.lt/lt/events/city/47

Vakaras su grupe TABASCO ir PROJECT MAYHEM - gatvės gimnastikos pasaulio čempionais, projekto "Lietuvos talentai" nugalėtojais.
2018-05-18 20:00 (Europe/Moscow) | „Juonė pastuogė”
Vasaros kiemelio ir sezono atidarymas. Ypatingas vakaras su grupe TABASCO ir PROJECT MAYHEM – gatvės gimnastikos pasaulio čempionais, projekto „Lietuvos talentai” nugalėtojais. 8-10 €
Vakaro metu renginio vedėjas dovanos gerą nuotaiką ir prizus aktyviausiems vakaro svečiams!
Puiki vieta švęsti gimtadienį, vardadienį ar kitas šventes su draugais, kaimynais ar bendradarbiais.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė
po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Staliukų rezervacija tel.: 841 524926, 8656 43363. Daugiau apie kitus renginius www.jonis.lt

Šiaulių miesto sporto festivalis
2018-05-18 15:00 - 16:00 (Europe/Moscow) | Talkšos pakrantė
Gegužės 18-19 d. Šiaulių mieste šurmuliuos tarptautinis sporto festivalis Lietuvos 100-mečiui paminėti.
Festivalio metu vyks įvairiausi sporto renginiai, pramoginė ŠOU programa didžiojoje scenoje, olimpinės mylios bėgimas, vaikų bėgimas, šuniukų bėgimas, ZUMBA PARTY, masinė Sportas visiems mankšta, įvairūs konkursai. Renginio dalyviai turės progą susipažinti su esamomis ir naujomis sporto šakomis bei jas išbandyti (BMX, rankinis, gatvės šokiai, žolės riedulys, futbolas, krepšinis, lauko tenisas, balanso ir koordinacijos studija, karate, orientavimosi sportas, baidarės, irklentės, vandenlentės, drakonų valtys, vandens dviračiai, crossfitas, imtynės, šaudymas, lengvoji atletika, petankė, bočia, show-down‘as, neįgaliųjų tinklinis ir kt.). Auditorija – olimpiečiai, profesionalūs sportininkai, sporto klubai, sporto mėgėjai ir gerbėjai, miesto gyventojai ir svečiai iš visos Lietuvos, Latvijos bei Estijos. Projektas skirtas įvairaus amžiaus, statuso ir tautybės žmonėms.
Kviečiame visus aktyviai dalyvauti ir sekti festivalio naujienas, kurių netrukus pateiksime dar daugiau!

Nemokamas populiarios muzikos vakaras. Groja muzikantai ANDRIUS IR JURGITA
2018-05-17 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros muzikantai Andrius ir Jugita.
Vakarėlis vyks smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Kristina Svolkinaitė: „Jazz Found You“
2018-05-17 18:00 (Europe/Moscow) | „Polifonijos” salė
Džiaugiamės galėdami tęsti projektą „Muzikinė Šiaulių tapatybė“ ir šįkart pristatome šiaulietę, pasinėrusią į džiazo pasaulį.
Iš Šiaulių kilusi džiazo vokalistė Kristina Svolkinaitė sugrįžta į gimtąjį miestą ne tik parodyti savo vokalinių sugebėjimų, bet atsiveža ir grupę!
Kristina Svolkinaitė yra baigusi džiazo vokalo studijas Klaipėdos universitete bei Lietuvos ir muzikos teatro akademijoje. Studijų metais buvo išvykusi studijuoti į Olandijos Princo Klauso konservatoriją. Kristina yra ne kartą tapusi džiazo konkursų nugalėtoja, ji nuolat dalyvauja džiazo festivaliuose bei yra tokių festivalių, kaip: „Sony Jazz Stage“ (Latvija), „Jazz Voices“ (Klaipėda), „Nomme Jazz“ (Estija), „Lady summertime“(Suomija) nugalėtoja.
Kristina su įvairiais džiazo muzikos projektais yra koncertavusi Turkijoje, Italijoje, Lenkijoje, Olandijoje, Baltijos šalyse, Vokietijoje, Suomijoje, Prancūzijoje ir kt.
Gegužės 17 d. 18 val. „Polifonijos“ salėje galėsite išgirsti džiazo programą „Jazz found you“, kurią atliks:
Kristina Svolkinaitė (vokalas)
Jūris Benaitis (gitara)
Domas Žostautas (bosinė gitara)
Darius Rūdis (mušamieji)

Renginio metu bus atidaryta tapybos darbų paroda, kūrinių autorė – Lina Jurevičiūtė.

Renginys vyks ne įprastoje salėje, o laiptų foje, todėl kviečiame visus pasiilgusius bohemiško pokalbio ir pasibuvimo.

Bilietus galima įsigyti: https://www.ticketmarket.lt/lt/e/renginys/kristina-svolkinaite-jazz-found-you-polifonijos-sale-bilietai

„99 metai po įvykio“ – susitikimas su knygos autoriumi Liudu Mažyliu
2018-05-17 17:30 (Europe/Moscow) | P. Višinskio viešoji biblioteka
Gegužės 17 d., ketvirtadienį, 17.30 val. Šiaulių apskrities Povilo Višinskio viešojoje bibliotekoje vyks Liudo Mažylio knygos „99 metai po įvykio“ pristatymas.
„99 metai po įvykio“ – Liudo Mažylio literatūrinis debiutas. Tai žanras, kurį pats autorius vadina „veiksmo dokumentika“. Knygoje istoriniai faktai persipina su išmone, rizikingos rekonstrukcijos papildo neginčytiną realybę. Tikras istorinis faktas – Vasario 16-osios Akto suradimas Berlyne – aiškinamas fantastinėmis prielaidomis. Kai kada pasitelkiama mistika. Pagrindinis veiksmas knygoje vyksta 99 metai po įvykio, taip pat ir kitose epochose. Taigi knygoje nuolat pasikartoja nesuvaldomo laiko, nesibaigiančių kelionių, ieškojimų ir išsipildymo motyvai. Čia – ir apie meilę, žinoma. Tegul ir nebūtinai laimingą.
Ši knyga yra grožinės literatūros kūrinys. Vardai, personažai, vietos ir nutikimai, išskyrus viešai žinomus, yra arba autoriaus vaizduotės kūriniai, arba naudojami kaip meninė priemonė. Bet koks panašumas į tikrus įvykius, vietoves ar asmenis yra visiškai atsitiktinis.
Renginys nemokamas.
Po renginio autorius dalins autografus.

Knygos „Nemunu per Lietuvą“ pristatymas
2018-05-16 18:00 (Europe/Moscow) | P. Višinskio viešoji biblioteka
Leidybos namai „Terra Publica“ su dideliu džiaugsmu pristato gegužės mėnesį pasirodžiusią knygą „Vysla per Lenkiją“ ir kviečia susitikti gegužės 16 d. (trečiadienį) 18.00 val. Šiaulių apskrities Povilo Višinskio viešojoje bibliotekoje (Aušros al. 62, Šiauliai).
Lygiai prieš metus skaitytojams buvo pristatyta pirmoji nacionalinės ekspedicijos knyga „Nemunu per Lietuvą“. 2017 m. šis leidinys tapo perkamiausia pažintine knyga Lietuvoje.
Knyga „Vysla per Lenkiją“ – jau antroji knygų serijos „Nacionalinė ekspedicija“ dalis. Didelio populiarumo sulaukęs LRT projektas „Nacionalinė ekspedicija“ dar kartą atveria nepažintus Lietuvos istorijos klodus. Šį kartą atradimų maršrutas driekiasi jau ne Lietuvos, o Lenkijos teritorija, ir jo ašimi tampa ilgiausia Lenkijos upė – Vysla.
Į antrąją serijos knygą „Vysla per Lenkiją“ sugulė mažai girdėti Lietuvos istorijos pasakojimai, netikėti kultūriniai ir etnografiniai atradimai, intriguojami, stereotipus laužantys Lietuvos ir Lenkijos bendrumai bei skirtumai. Tai kelionių vadovas norintiems keliauti, kulinarijos knyga gurmanams, istorijos vadovėlis patriotams (ir ne tik).
Knygos „Vysla per Lenkiją“ sudarytojas ir tekstų autorius – visų ekspedicijų dalyvis Selemonas Paltanavičius. Pro žinomo rašytojo, gamtininko, žurnalisto akis neprasprūdo ne tik Lietuvai svarbios istorijos ir gamtos detalės, bet ir spalvingas pačios ekspedicijos gyvenimas. Tai, kas įdomiausia ir dar nematyta, – tiesiai iš pirmų lūpų!
Renginio metu žiūrovų laukia susitikimas su knygos autoriumi Selemonu Paltanavičiumi. Šis susitikimas – tai išskirtinė proga išgirsti apie 2017 m. vykusią kelionę plaukiant Vysla per Lenkiją, susitikti ir pabendrauti su nacionalinės ekspedicijos dalyviais, užduoti jiems klausimų ir iš pirmų lūpų išgirsti įdomiausius įspūdžius.
Renginys nemokamas

Leidybos namų „Terra Publica“ inf. ir nuotr.

Susitikimas su knygos „Vysla per Lenkija“ autoriumi Selemonu Paltanavičiumi
2018-05-16 18:00 (Europe/Moscow) | P. Višinskio viešoji biblioteka
Gegužės 16 d. 18 val. Šiaulių apskrities Povilo Višinskio viešojoje bibliotekoje savo knygą „Vysla per Lenkija“ pristatys Selemonas Paltanavičius.
„Vysla per Lenkiją” – tai antroji pagal LRT televizijos projektą „Nacionalinė ekspedicija” parengta knyga. Joje pristatoma gamtininko, rašytojo Selemono Paltanavičiaus, istorijos profesoriaus Alfredo Bumblausko, muzikologės, etnologės Zitos Kelmickaitės, žurnalisto, prodiuserio Edmundo Jakilaičio, atlikėjo Gabrieliaus Liaudansko-Svaro, lenktynininko Benedikto Vanago, žurnalistės, laidų vedėjos ir prodiuserės Editos Mildažytės bei kitų žymių Lietuvos žmonių įspūdžiai keliaujant ilgiausia Lenkijos upe Vysla ir ieškant Lietuvos pėdsakų kaimyninėje šalyje. Knygoje atskleidžiama bendra Lietuvos ir Lenkijos istorija, negirdėti istorijos pasakojimai, nepažintos tradicijos, regionų virtuvė ir etnokultūriniai papročiai. Tai antroji knygų serijos dalis apie 2017 m. vykusią nacionalinę ekspediciją, kuri traukia atrasti nepažintąją Lietuvos dalį Lenkijoje.
Renginys nemokamas.

Ansamblio "Nerija" koncertas
2018-05-12 21:00 (Europe/Helsinki) | „Juonė pastuogė”
Ansamblis “Nerija” neperseniausiai atšventęs kūrybinės veiklos 40-metį tęsia savo pirmtakų muzikines tradicijas, kurios per visą ansamblio gyvavimo laiką nuolat šildė paprasto lietuviško klausytojo širdį. „Nerija” į savo kūrybą sėkmingai įpina lietuvių liaudies muzikos lobyno perlus, sujungdama juos su nuotaikingomis šiuolaikinėmis spalvomis, šokių ritmais, pateikdama visa tai santūria, bet solidžia scenine išraiška. Vakarėlyje išgirsite senas geras grupės atliekamas dainas, populiarius šlagerius ir naujausias dainas.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Triušių paroda
2018-05-12 10:00 - 2018-05-13 20:00 (Europe/Moscow)
Gegužės 12-13 dieną prekybos centre BRUKLINAS išvysite didžiausią būrį be galo mielų, pūkuotų ilgaausių.
Čia artėjančios tarptautinės šeimos dienos proga vyks dekoratyvinių ir veislinių triušių paroda. Renginio metu bus galima išvysti apie 70 įvairiausių rūšių triušiukų: nuo Naujosios Zelandijos baltųjų, Kalifornijos, Didžiųjų Siamo, iki Belgų milžinų ar Japonijos triušių.
Parodos metu vyks konkursas, visi apsilankiusieji galės balsuoti ir išrinkti gražiausią parodos triušiuką.
Ir tai dar ne viskas.
Šeštadienį ir sekmadienį su triušiukais bus galima nemokamai nusifotografuoti.
Fotografą sutiksite nuo 12 iki 15 val.

Nemokamas seminaras susidūrusiems su onkologine liga
2018-05-12 10:00 (Europe/Moscow)
Asociacija „Kraujas“ organizuoja ir kviečia onkologinės ligos patirtį turinčius žmones dalyvauti nemokamame seminare Šiauliuose šį šeštadienį, gegužės 12 d. Praktiniame dviejų temų seminare bus aptariama, kaip tvarkytis su ligos atsinaujinimo baime, nežinomybės jausmu bei gyventi kuo pilnavertiškesnį, prasmingesnį ir kokybiškesnį gyvenimą po ligos – net ir žinant, kad ji gali sugrįžti bei pateikiama informacija apie mokslu pagrįstą mitybą, kuri gali padėti sergant onkologinėmis ligomis.
„Onkologinė liga žmogų užklumpa netikėtai ir nei vienas tam nesiruošia iš anksto, todėl šalia paskirto gydymo lydi gausybė naujos informacijos, emociniai išgyvenimai ir daug klausimų bei nežinomybės. Nereikia pamiršti ir daugybės mitų, kuriais apipintos onkologinės ligos. Siekiant padėti pacientams ir jų artimiesiems susitvarkyti su užplūdusiomis emocijomis, pagerinti jų psichologinę savijautą ir gyvenimo kokybę, sumažinti išgyvenamą distresą, pateikti mitybos rekomendacijas, yra rengiami seminarai aktualiomis temomis“, – sakė asociacijos „Kraujas“ pirmininkė Ieva Drėgvienė.
Gegužės 12 d. vyksiančio seminaro pirmoje dalyje „Ligos atsinaujinimo baimė ir kaip su ja tvarkytis“ psichologė Ina Valeckienė nagrinės daugeliui žmonių, išgyvenančių onkologinę ligą, būdingą ligos atsinaujinimo baimę: „Mokysimės atpažinti ir įvardinti savo jausmus, o taip pat sumažinti patiriamą nerimą ir stresą nieko nekainuojančia priemone – juoku. Kalbėsime tik apie tai, kas naudinga mums, jog taptume drąsesniais, kūrybiškesniais ir svarbiausia – laimingesniais, linksmesniais bei sveikesniais.“
Antroje seminaro dalyje „Sveikos mitybos principai onkologiniams pacientams ir jų artimiesiems“ dalyviai sužinos, kokie maisto produktai gydo ir saugo, kaip gaminti maistą, kad jame išliktų kuo daugiau vertingų medžiagų.
„Klausimas – ką valgyti ir kaip valgyti? – yra vienas iš tų, kurie sukasi onkologine liga sergančių pacientų bei jų artimųjų mintyse ne tik ruošiantis gydymui ar gydymosi metu, bet ir pasveikus. Seminare kalbėsime apie mokslu pagrįstą mitybą, kuri gali padėti sergant onkologinėmis ligomis. Sveikas gyvenimo ir mitybos būdas yra bene vienas svarbiausių dalykų, galinčių pagerinti gyvenimo kokybę ir savijautą, padėti greičiau atgauti jėgas. Kalbėsime apie konkrečius maisto produktus, patvirtintus klinikiniais tyrimais bei apie bendrą mitybos kokybę,“ – sakė seminaro lektorė, homeopatė ir gydomosios mitybos specialistė Deimantė Rapalytė.
Gegužės 12 d. šeštadienį vyksiančio dviejų temų seminaro pradžia – 10 val. Renginys vyks Respublikinės Šiaulių ligoninės onkologijos klinikoje, Administracijos salėje, 2-ame aukšte (Darželio g. 10, Šiauliai).
Dalyvavimas seminare yra nemokamas. Norint dalyvauti, reikalinga išankstinė registracija. Daugiau informacijos apie seminarus ir registraciją galima rasti interneto puslapyje www.kraujas.lt.

Aušra Mažonė – „Nežinios fronto linijos: 12 istorijų apie karių moteris iš viso pasaulio“
2018-05-11 19:00 (Europe/Moscow) | P. Višinskio viešoji biblioteka
Gegužės 11 d. 19 val. Šiaulių apskrities Povilo Višinskio viešojoje bibliotekoje vyks Aušros Mažonės naujos knygos „Nežinios fronto linijos: 12 istorijų apie karių moteris iš viso pasaulio“ pristatymas. Knygoje rašoma apie išlydėjusių savo vyrus į karines misijas žmonų susidūrimą su nežinomybe, baime ir nerimu, išgyvenant nuolatinę meilės ir pareigos, dabarties pilnatvės ir ateities nežinomybę, šalto proto ir prieštaringų jausmų kovą.
Renginį ves žurnalistė Aina Kirdulienė. Koncertuos Šiaulių Sauliaus Sondeckio menų gimnazijos auklėtiniai.
Dalyvavę knygos pristatyme bus pakviesti į ekskursiją Lietuvos kariuomenės karinių oro pajėgų Aviacijos bazėje.
Renginys nemokamas.

Koncertas “Ne vien Piazzolla”
2018-05-11 18:00 (Europe/Moscow) | „Laiptų galerija”
Gegužės 11 d., 18 val. „Laiptų galerija” kviečia į išskirtinės muzikos koncertą “Ne vien Piazzolla”. (Gerai pažįstami Astor Piazzolla opusai ir Lietuvos žydų muzikinis paveldas).

Atlikėjai: DALIA DĖDINSKAITĖ (smuikas), GLEB PYŠNIAK (violončelė), TADAS MOTIEČIUS (akordeonas).
Programoje: Astor Piazzolla “Metų laikai Buenos Airese”, “Le Grand Tango”, “Oblivion”, “Ave Maria”, “Escualo”, “Libertango” ir kt.

Taip pat nuskambės iš užmaršties prikelti Lietuvos žydų muzikinio paveldo kūriniai: J. Achron „Hebrew Melody”, A. Copland „The Little Horses”, B. Goodman „Sing Sing Sing”.

DALIA DĖDINSKAITĖ – viena ryškiausių jaunosios kartos Lietuvos
smuikininkių, respublikinių bei tarptautinių konkursų laureatė. Nuo
2017 metų – didžiausio pasaulyje muzikos universiteto Vienoje įžymaus austrų profesoriaus Christian Altenburger klasės asistente. D. Dėdinskaitė koncertavo daugelyje Europos valstybių, JAV ir Naujojoje Zelandijoje, griežė solo su Lietuvos valstybiniu simfoniniu,
Lietuvos nacionaliniu simfoniniu, „Dresdner Kappelsolisten“ ir
Drezdeno „Carl Maria von Weber“ simfoniniu orkestrais, diriguojant
Sauliui Sondeckiui, Juozui Domarkui, Georgui Mark ir kt.

Dar būdamas 14 metų GLEB PYŠNIAK kaip solistas debiutavo su
Lietuvos kameriniu orkestru (dirigentas prof. Saulius Sondeckis)
Lietuvos nacionalinėje filharmonijoje. Legendinės violončelininkės Natalijos Gutman auklėtinis pasirodo garsiausiose pasaulio salėse: Vienos „Musikverein“, Amsterdamo „Concertgebouw“, Maskvos konservatorijos Didžiojoje salėje, pasirodė solo su Maskvos konservatorijos simfoniniu, Lietuvos nacionaliniu simfoniniu, Lietuvos valstybiniu simfoniniu, Lietuvos kameriniu, Šv. Kristoforo kameriniu, Rygos Singonietta, Porto simfoniniu orkestrais ir kt. Aukščiausius įvertinimus muzikas pelnė reikšminguose nacionaliniuose ir tarptautiniuose konkursuose, o 2006 m. už Lietuvos vardo garsinimą G. Pyšniak apdovanojo Lietuvos Respublikos Prezidentas Valdas Adamkus.
TADAS MOTIEČIUS – perspektyvus jaunosios kartos akordeonistas. Šiaulių Sauliaus Sondeckio menų mokyklos alumnas bei buvęs Lietuvos muzikos ir teatro akademijos akordeono klasės studentas, per pastaruosius dešimt metų pasirodęs begalėje Europos scenų ir festivalių, dalyvavęs tarptautiniuose seminaruose ir projektuose. Tadas yra tapęs Karalienės Mortos premijos ir daugiau nei 30 Lietuvos bei tarptautinių konkursų laureatu. Akordeonistas aktyviai koncertuoja Lietuvoje įsitraukdamas į unikalius projektus, bendradarbiaudamas su įvairialypiais kūrėjais.
